《爱芦花 以上会真集卷之五》
元代·王吉昌

心开五对忘，性逸六情绝。气神形变化，首级空飞血。功旌丹品形，产阳魂，奋威烈。始终不变实相露，贯通无内外，貌难分别。出生灭。纵横清净体，无像天中彻。究竟真法眼，剔眉毛纤翳抉。辉开万古清光洁。圆明物物显，了然如缺。

作者简介：王吉昌，生平不详，元代人，号超然子，出家学道，有《会真集》。